open-index/open-wikipedia-markdown huggingface dataset:
Republikāņu tautas partija

**Republikāņu tautas partija** (; CHP) ir Turcijas vecākā politiskā partija, kas valstī izveidoja republikas iekārtu un parlamentu. Partijas simbols ir sešas baltas bultas uz sarkana fona. *CHP* 2007. gada parlamenta vispārējās vēlēšanās ieguva 20,9% balsu un līdz ar to 110 vietas Turcijas Lielajā Nacionālajā asamblejā (parlamentā).

Iekšpolitikā partija īsteno sociāldemokrātisku politiku. Mūsdienās partija tiek uzskatīta par valstiski nacionālistisku un sekulāru (laicīgu) un tā ir arī Sociālistu Internacionāles biedre. Sešas bultas karogā arī apzīmē partijas sešus pamata principus: Kemalisma ideoloģija, republikānisms, nacionālisms, valstiskums, populisms, sekulārisms un revolucionārisms. Šos pamatus partijai deklarēja tās dibinātājs Mustafa Kemals Ataturks, kurš bija arī pirmais Turcijas prezidents.

2007. gada 28. jūnijā Sociālistu Internacionāles ētikas komiteja pasludināja, ka sāks gatavot ziņojumu par to, „kā *CHP* rīkojusies, aizstāvot demokrātiju,” norādot, ka šī ziņojuma rezultātā varētu ierosināt *CHP* izslēgšanu. *CHP* saņēma vairāku Sociālistu Internacionāles biedru kritiku par to, ka tās „nacionālistiskie izteicieni” ir pretrunā ar pasaules demokrātijas principiem. „*CHP* ir jau sen pārkāpusi Sociālistu Internacionāles iecietības līmeni un to būtu jāizslēdz no sociālistiski demokrātisko partiju saimes,” paziņoja Morgans Johansons, pazīstams Zviedrijas sociāldemokrāts. 2007. gada 19. jūlijā turku kreisie inteliģences pārstāvji un cilvēktiesību aktīvisti parakstīja petīciju, kurā aicināja Sociālistu Internacionāli izslēgt *CHP*, apgalvojot, ka „*CHP* ir zaudējusi tās sociāldemokrātisko identitāti un pārtapusi par labēju nacionālistisku partiju, kas aizstāv *[[status quo]]*.”

## Atsauces
Džeimss Dīns

**Džeimss Bairons Dīns** (; dzimis  Merionā, Indiānā, miris  Čolemā, Kalifornijā) bija ASV aktieris. Gājis bojā autoavārijā 24 gadu vecumā. Pēc nāves kļuva par kulta figūru. Vienīgais aktieris, kurš divreiz pēc nāves nominēts Amerikas Kinoakadēmijas balvai kā labākais aktieris galvenajā lomā — par filmām "Austrumos no Ēdenes" (1955) un "Gigants" (*Giant*, 1956).

1999. gadā Dīns iekļauts Amerikas Kinoinstitūta saraksta "Visu laiku izcilākā vīriešu kārtas zvaigzne" 18. vietā.

## Nozīmīgākās filmas
* "Austrumos no Ēdenes" (*East of Eden*, 1955, režisors Elija Kazans) - *Cal Trask* lomā
* "Dumpinieks bez iemesla" (*Rebel Without a Cause*, 1955, režisors Nikolass Rejs) - *Jim Stark* lomā
* "Gigants" (*Giant*, 1956, režisors Džordžs Stīvenss) - *Jett Rink* lomā

## Apbalvojumi un pagodinājumi
* Zvaigzne Holivudas Slavas alejā
* Teātra pasaules balva (1954)
* Henrietas balva (1956)
* Bravo Otto (1957)

## Piemiņa
Grupa *Eagles* Džeimsam Dīnam ir veltījusi dziesmu.

Par Dīnu ir uzņemtas vairākas dokumentālās filmas, kā arī 2001. gada biogrāfiska TV filma "Džeimss Dīns" ar Džeimsu Franko titullomā.

## Atsauces

## Ārējās saites
Jānis Pujats

**Jānis Pujats** (dzimis  Pujatos) ir Romas katoļu baznīcas kardināls (*in pectore* kopš 1998. gada, izsludināts 2001. gadā). Laikā no 1951. līdz 1991. gadam kalpojis 14 dažādās katoļu draudzēs Latvijā. No 1991. līdz 2010. gadam bijis Rīgas metropolīts arhibīskaps, no 2010. gada — bīskaps *emeritus*.

## Dzīvesgājums
Dzimis 1930. gadā Nautrēnu pagasta "Pujatos". Mācījās Rēzeknes 1. vidusskolā, Rīgas Metropolijas Romas katoļu Garīgajā seminārā. Ordinēts 1951. gada martā, kalpošanu draudzēs sācis Preiļos. 

No 1966. gada līdz 1986. gadam Pujats bija pasniedzējs Rīgas katoļu garīgajā seminārā, kā Latvijas baznīcas liturģiskās komisijas sekretārs palīdzēja vadīt II Vatikāna koncila reformu ieviešanu. 1979. gadā nozīmēts par Rīgas arhidiecēzes ģenerālvikāru, taču padomju varas spiediena rezultātā viņš no tā bija spiests atteikties pēc pieciem gadiem.
1991. gadā viņš kļuva par Rīgas arhibīskapu - metropolītu, kad pāvests Jānis Pāvils II atjaunoja Rīgas arhidiecēzes hierarhisko vadību.
1998. gadā pāvests Jānis Pāvils II viņu aizklāti iecēla par kardinālu noslēpumā ("In Pectore").  
2001. gadā viņš kļuva par Rīgas arhibīskapu (pilns amata nosaukums "Rīgas arhidiecēzes arhibīskaps metropolīts Jānis Kardināls Pujats").

2005. gada Bīskapu sinodē vienīgais uzstājās tikai latīņu valodā. Piedalījās 2005. gada konklāvā.

2010. gadā kardināls Pujats beidza pildīt apustuliskā administratora pienākumus un kā emeritēts bīskaps viņš turpināja darboties Rīgas Sāpju Dievmātes draudzē.

Apbalvots ar Latvijas Pareizticīgās Baznīcas II šķiras Svētā svētmocekļa Rīgas arhibīskapa Jāņa ordeni.

## Skatīt arī
* Bīskaps
* Romas katoļu Rīgas Metropolijas (atjaunotās) bīskapu uzskaitījums

## Atsauces

## Ārējās saites
* www.catholic-hierarchy.org
* J. Pujata biogrāfija  
* J. Pujats par "Da Vinči kodu"
* J. Pujats par izglītības reformu
* J. Pujats par homoseksuālismu
Daksa

**Daksa** () ir pilsēta un komūna Francijas dienvidrietumos pie Adūras upes. Pazīstama kā ārstniecisko dūņu kūrorts un bijušās bīskapijas centrs. Dibināta romiešu laikos, un jau tolaik Daksa tika izmantota kā kūrorts. Komūna ir mājvieta vienam no labākajiem regbija klubiem Francijā — *[[US Dax]]*.

## Cilvēki
Daksā vai tās apkārtnē dzimuši:
* Žans Šarls de Bordā (*Jean-Charles de Borda*, 1733—1799) — matemātiķis;
* Lorāns Fresinē (*Laurent Fressinet*, 1981) — starptautiskais lielmeistars šahā;
* Vinsents de Pols (*Vincent de Paul*, 1581—1660) — katoļu svētais.

## Atsauces

## Ārējās saites
Filozofs

[thumbnail|Divi no ievērojamākajiem filozofiem — [Platons un Aristotelis]]
[thumb|Filozofijas un septiņu brīvo mākslu [alegorija no *Hortus Deliciarum*]]
**Filozofs** (), sieviešu dzimtē — **filozofe**, ir filozofijas speciālists. Filozofi bieži tiek iedalīti pēc pārstāvētās filozofijas skolas vai kustības. Ievērojamākie apbalvojumi, kurus var saņemt filozofi, ir Kioto balva mākslā vai filozofijā, Rolfa Šoka prēmija, Avicennas balva un Berggrēna prēmija. Filozofu svētie aizstāvji ir Svētā Katrīna, Alberts Lielais, Justīns Moceklis un Akvīnas Toms.

Termins "filozofs" ir senāks par terminu "filozofija" un sākotnēji tika lietots, lai apzīmētu izglītotu cilvēku vispār. Nozīmē, kādā to lietoja senatnē, to pirmo reizi pielietoja sengrieķu filozofs Pitagors.

## Ārējās saites
Toluilskābes

**Toluilskābes** (metilbenzoskābes, C6H4(CH3)COOH) ir bezkrāsainas kristāliskas vielas, kas pieder pie aromātiskajām karbonskābēm. To nosaukums atvasināts no toluola nosaukuma. Ir iespējami 3 toluilskābes izomēri: o-toluilskābe, jeb 2-metilbenzoskābe; m-toluilskābe, jeb 3-metilbenzoskābe un p-toluilskābe (kritmīnskābe, 4-metilbenzoskābe). 

## Iegūšana
Toluilskābes var iegūt, daļēji oksidējot attiecīgos ksilola izomērus, vai, vēl labāk - no atbilstošajiem toluidīniem caur diazonija sāļiem un nitriliem.

## Īpašības
*o*-toluilskābes disociācijas konstante ir gandrīz divreiz lielāka nekā tās izomēru un benzoskābes disociācijas konstante.
Feniletiķskābe

**Feniletiķskābe** (alfa-toluilskābe, C6H5CH2COOH) pieder pie aromātiskajām karbonskābēm ar karboksilgrupu sānķēdē. Feniletiķskābe ir balta, kristāliska viela ar nepatīkamu aromātu, kas mazās koncentrācijās atgādina medus smaržu.

## Atrašanās dabā
Atrodama augos kā vājas iedarbības augšanas hormons.

Feniletiķskābe, kas veidojas dzīvnieku organismā, savienojas ar glicīnu, rodoties fenacetūrskābei C6H5CH2CONHCH2COOH. Šādā veidā feniletiķskābe tiek izvadīta no organisma.

## Iegūšana
Visvienkāršāk feniletiķskābi iegūt no benzilhlorīda, pārvēršot to par benzilcianīdu, ko pēc tam pārziepo:

C6H5CH2Cl → C6H5CH2CN → C6H5CH2COOH

## Īpašības
Feniletiķskābe ir nedaudz vājāka skābe par benzoskābi. Feniletiķskābes metilēngrupai piemīt augsta reaģētspēja, šo īpašību izmanto organiskajā sintēzē citu savienojumu iegūšanai.

## Izmantošana
Feniletiķskābi un tās esterus lieto kā smaržvielas, ko pievieno vaskam.
C8H8O2

Summārajai formulai **C<sub>8</sub>H<sub>8</sub>O<sub>2</sub>** atbilst vairāki savienojumi:
* toluilskābe (C6H4(CH3)COOH) — aromātiskā karbonskābe ar 3 struktūrizomēriem;
* feniletiķskābe (C6H5CH2COOH) — aromātiskā karbonskābe ar karboksilgrupu sānvirknē.
Kilobaits

**Kilobaits** ir informācijas daudzuma mērvienība, kas, atkarībā no konteksta, atbilst 1000 vai 1024 baitiem. To saīsināti apzīmē ar kB.

## Skatīt arī
* Kibibaits
Megabaits

**Megabaits** ir informācijas mērvienība, tas atbilst 1 000 000 baitiem.
To sauc par Mbaitu vai MB (nejaucot ar Mb, kas ir megabits). Termins *megabaits* radās 1970. gadā.
1 megabaitu aizņem BMP formāta fails ar izmēru 1024×1024 pixeļi un 256 krāsām (8 bpp krāsu dziļumu).
Kanēļskābe

**Kanēļskābe** (*trans*-β-fenilakrilskābe, *trans*-3-fenil-2-propēnskābe, C6H5−CH=CH−COOH) pieder pie nepiesātinātajām aromātiskajām karbonskābēm un ir vienkāršākais to pārstāvis. Kanēļskābe ir balta, kristāliska viela (monoklīni kristāli) bez smaržas. Ūdenī šķīst ļoti maz. Kanēļskābes sāļus sauc par **cinnamātiem** ( — 'kanēļkoks'). Kanēļskābei ir *cis*-struktūrizomērs, kas cietā veidā var eksistēt 3 polimorfās formās (tās sauc par Libermana allokanēļskābi, Libermana izokanēļskābi un Erlenmeijera izokanēļskābi). Kušanas temperatūras šīm formām ir attiecīgi 68 °C, 57 °C un 38 - 46 °C. Polimorfās formas viegli pāriet viena otrā — pietiek ienest kristālisku "aizmetni" izkausētā vielā.

## Atrašanās dabā
Kanēļskābes etilesteris atrasts eļļā, ko iegūst no kanēļkoka mizas, no kā arī cēlies vielas nosaukums. Kanēļskābe un tās esteri sastopami dažādās ēteriskās eļļās un sveķos, kā arī kokas krūma lapās.

## Iegūšana
Iegūst Perkina reakcijā no benzaldehīda, karsējot to kopā ar bezūdens acetātu un acetanhidrīdu neliela piridīna daudzuma klātienē, kas kalpo kā katalizators:

Attēls:Perkin.png

Var iegūt arī no benzaldehīda un malonskābes Dēbnera (*Döbner*)—Knēvenāgela (*Knövenagel*) reakcijā:

Attēls:Dobner Knovenagel.png

Pēc Klaizena, kanēļskābes etilesteri iegūst, kondensējot benzaldehīdu ar etilacetātu nātrija etilāta klātienē:

C6H5CHO + CH3COOC2H5 → C6H5−CH=CH−COOC2H5

Kanēļskābe veidojas arī aldolās kondensācijas reakcijā no benzaldehīda un acetaldehīda. Savukārt, kondensējot benzaldehīdu ar acetonu, rodas benzilidēnacetons C6H5−CH=CH−COCH3, kuru var oksidēt ar hlorapskābi un iegūt kanēļskābi.

## Izmantošana
Kanēļskābi izmanto sintētisko krāsvielu (indigo) un dažu farmaceitisko preparātu iegūšanai. Kanēļskābes esterus lieto parfimērijā.
Cinnamātus lieto kosmētikā ādas aizsardzībai no UV starojuma.
F1 konstruktoru kausa ieguvēju saraksts

**Pirmās formulas konstruktoru kausu** (, saīsinājumā *WCC*) ikgadu pasniedz Starptautiskā Automobiļu federācija *(FIA)* tai komandai (konstruktoram), kura sezonas laikā ir bijusi vissekmīgākā *[[Formula 1]]* komanda, balstoties uz izstrādāto punktu skaitīšanas sistēmu, ko savukārt nosaka attiecīgās komandas braucēju individuālais sniegums sezonas atsevišķajās ''Grand Prix'' sacīkstēs.

Konstruktoru kausu Pirmās formulas ietvaros pirmo reizi pasniedza . gadā *[[Vanwall]]* komandai, kuru tolaik vēl dēvēja par "Pirmās formulas starptautisko ražotāju kausu" (*International Cup for F1 Manufacturers*). Kopš tā laika konstruktoru kausu ir izdevies izcīnīt 15 dažādām komandām, no kurām vissekmīgākā ar 16 izcīnītajiem tituliem ir Itālijas pārstāvētā ''Ferrari'' komanda. Rekords par visvairāk iegūto konstruktoru kausu pēc kārtas pieder ''Mercedes'' komandai, kura to ir ieguvusi 8 reizes no  . gada līdz . gadam.

Valstu konkurencē tikai piecām valstīm ir izdevies izcīnīt konstruktoru kausu: Apvienotajai Karalistei (33 tituli ar 10 dažādām komandām), Itālijai (16 tituli — visi ar *Ferrari* komandu), Austrijai (6 tituli — visi ar *[[Red Bull Racing]]* komandu), Francijai (3 tituli ar 2 dažādām komandām) un Vācijai (8 tituli — visi ar ''Mercedes'' komandu).

Pašreizējie un aizstāvošie konstruktora kausa ieguvēji ir Austrijas pārstāvētā ''Red Bull Racing'' vienība, kurai savu otro titulu pēc kārtas izdevās izcīnīt . gada sezonā.

## Saraksts
### Pēc sezonas

* Ar zvaigznīti atzīmēti piloti, kuri tajā pašā sezonā ir kļuvuši par ''F1'' čempioniem.

### Pēc konstruktora
[thumb|200px|right|Kopumā [Scuderia Ferrari|''Ferrari'' komandai konstruktoru kausu ir izdevies izcīnīt veselas 16 reizes — vairāk kā jebkurā citai komandai.]]
[thumb|200px|right|[Williams F1|''Williams'' komandai konstruktoru kausu ir izdevies izcīnīt veselas 9 reizes — vienīgi ''Ferrari'' komandai ir vairāk.]]

† – No 1986. līdz 1995. gadam *Benetton* komanda sacentās zem Apvienotās Karalistes karoga, bet no 1996. līdz 2001. gadam — kā Itālijas komanda.
*Piezīme:* **Treknrakstā** ir atzīmēti tie konstruktori, kas pašlaik ir aktīvi.

### Pēc konstruktora valsts

### Pēc dzinēja

*Piezīme:* **Treknrakstā** ir atzīmēti tie dzinēju ražotāji un konstruktori, kas pašlaik ir aktīvi.

## Skatīt arī

* ''F1'' čempionu saraksts
* ''F1'' vicečempionu saraksts
* ''F1'' pilotu rekordu saraksts
* ''F1'' komandu rekordu saraksts

## Atsauces

## Ārējās saites
* ''Formula1.com'' rezultātu arhīvs
F1 punktu skaitīšanas sistēmu saraksts

Kā citās autosporta sacīkstēs, F1 arī tiek izmantotas **punktu skaitīšanas sistēmas**, kuras ir mainījušās gadu gaitā.

## Piezīmes un atsauces
Naftalskābe

**Naftalskābe** (1,8-naftalīndikarbonskābe, *peri*-naftalīndikarbonskābe, C10H6(COOH)2) pieder pie aromātiskajām dikarbonskābēm — naftalīna atvasinājumiem. Naftalskābe ir balta, kristāliska viela (adatveida kristāli no etanola), kas grūti šķīst ūdenī.

## Iegūšana
Iegūst, oksidējot acenaftēnu.

## Īpašības
Naftalskābes īpašības ir visai līdzīgas ftalskābes īpašībām, piemēram, tā viegli veido iekšējo anhidrīdu (tas kūst 274 °C temperatūrā). Šeit labi novērojama līdzība starp *orto*-atvasinājumiem benzola gredzenā un *peri*-atvasinājumiem naftalīna molekulā.
Roskildes komūna

thumb|Roskildes komūnas atrašanās vieta
**Roskildes komūna** () ir pašvaldība Dānijā, Zēlandes salā, 30 km uz rietumiem no Kopenhāgenas.

Lielākā pilsēta ir Roskilde. Pašvaldība aizņem 212 km², un iedzīvotāju skaits ir aptuveni 90 931 (pēc 2024. gada datiem).

Roskildes komūnas pilsētas:
* Darupa (*Darup*)
* Ēde Hastrupa (*Øde Hastrup*)
* Ēstrupa (*Østrup*)
* Ēstrupa Holme (*Østrup Holme*)
* Gunsēlile (*Gundsølille*)
* Gunsēmavle (*Gundsømagle*)
* Heringlēse (*Herringløse*)
* Jilinge (*Jyllinge*)
* Kamstrupa (*Kamstrup*)
* Kirkerupa (*Kirkerup*)
* Liela Valbīja (*Store Valby*)
* Maza Valbīja (*Lille Valby*)
* Overupa (*Ågerup*)
* Rīsē (*Risø*)
* Roskilde
* Slēgerupa (*Slæggerup*)
* Svoversleve (*Svogerslev*)
* Toverupa (*Tågerup*)
* Vēdstrupa (*Hvedstrup*)
* Vindinge
## Atsauces

## Ārējās saites
*
2007. gada Eiropas čempionāts basketbolā

**[[2007. gads|2007]]. gada [[Eiropas čempionāts basketbolā]] (EuroBasket 2007)** bija 35. kontinenta čempionāts, kas norisinājās Spānijā no 2007. gada 3. līdz 16. septembrim. Uzvaru tajā izcīnīja Krievijas izlase, kas finālā ar 60—59 uzvarēja laukuma saimniekus Spāniju.
Latvijas basketbola izlase ieguva 13. vietu.

## Arēnas

## Komandas
Eiropas čempionāta izloze notika Madridē 2006. gada 19. oktobrī.

## Grupu turnīrs

### A grupa

|}

### B grupa

|}

### C grupa

|}

### D grupa

|}

## Otrā kārta

### E grupa

|}

### F grupa

|}

## Izslēgšanas spēles

## Vietu sadalījums

## Ārējās saites
* Čempionāta oficiālā mājaslapa
Melitskābe

**Melitskābe** (benzolheksakarbonskābe, C6(COOH)6) ir aromātiskā karbonskābe ar sešām karboksilgrupām. Tīra melitskābe ir bezkrāsaina, kristāliska viela (adatveida kristāli no etanola). Viegli šķīst ūdenī un spirtā.

## Vēsture
Melitskābi ieguva vācu ķīmiķis Martins Heinrihs Klaprots 1799. gadā no minerāla melīta jeb medusakmens (melitskābes alumīnija sāls kristālhidrāta Al2[C6(COO)6]·18H2O).

## Atrašanās dabā
Atrodama minerāla melīta veidā.

## Iegūšana
Var iegūt no dabiskā melīta, karsējot to kopā ar amonija karbonātu. Radušos melitskābes amonija sāli atdala no alumīnija hidroksīda nogulsnēm un pārvērš par svina sāli, kuru sadala ar sērūdeņradi, iegūstot tīru melitskābi.

Sintētiski iegūst, oksidējot heksametilbenzolu (to savukārt iegūst, trimerizējot dimetilacetilēnu).

Vislabāk melitskābi iegūt no grafīta, kokogles vai amorfā oglekļa, oksidējot tos ar slāpekļskābi vanādijskābes vai sudraba nitrāta klātienē. Kā starpprodukts veidojas dzeltena amorfa viela, ko sauc par **grafītskābi** (tā ir dažādu grafīta šķelšanas produktu maisījums, adsorbēts uz neizmainīta grafīta).

Melitskābes veidošanās, oksidējot grafītu, vēl pirms rentgenstruktūranalīzes pielietošanas bija pierādījums tam, ka oglekļa atomi grafītā izvietoti sešstūra gredzenu veidā.

## Īpašības
thumb|Melitskābes trianhidrīda struktūrformula
Karsējot melitskābe sadalās par CO2 un piromelitskābes anhidrīdu.

Karsējot kopā ar acetilhlorīdu 120&nbsp;°C temperatūrā, veidojas melitskābes trianhidrīds - savdabīgs eksotisks oglekļa oksīds ar formulu C12O9.

Ar nātrija amalgamu melitskābi var viegli reducēt līdz heksahidromelitskābei.

## Atsauces
Luka Badoers

**Luka Badoers** (; dzimis , Montebellunā, Itālijā) ir Itālijas sacīkšu pilots, Ferrari Formula 1 komandas testu un rezerves pilots.

F1 Badoers tika caur Scuderia Italia . gadā, taču nespēja finišēt punktos. Viņš vienu reizi () gan bija septītais. Pēc viena gada malā viņš atgriezās ar Minardi, taču īpašs uzlabojums nebija manāms, tāpēc . gadā viņš devās uz Forti. Joprojām rezultāti bija vāji un itālis kļuva par Ferrari testpilotu. . gadā viņš atgriezās Minardi, taču nespēja ne reizi finišēt pirmajā sešiniekā un atgriezās Ferrari, kur viņš ir testpilots vēl joprojām. . gadā viņš aizvietos savainoto Felipi Masu sākot ar . Sākotnēji tika uzskatīts, ka Masas vietā brauks Mihaels Šūmahers, tomēr kakla traumas dēļ viņš plānus atcēla. Gan Eiropas, gan  Badoers finišēja vienās no pēdējām vietām, kamēr komandas biedrs Kimi Reikenens abās sacīkstēs finišēja uz goda pjedestāla. Neilgi pēc tam tika paziņots, ka Badoeru nomainīs Džankarlo Fizikella.

2006. gada ziemas olimpisko spēļu atklāšanas ceremonijā Badoers veica paraugdemonstrējumus ar pārkrāsotu Ferrari formulu.
CART algoritms

**CART algoritms** () ir plaši izmantota statistiska procedūra, lai sniegtu klasifikācijas un regresijas modeļu ar uz kokiem balstītu struktūru. Šeit vienkāršības labad tiek apskatīts tikai CART klasifikācijas aspekts, tas ir, ievada vektora x piesaistīšana kategoriskai (klases) izvada iezīmei y. CART var uzskatīt par ‘algoritmu—kortežu’, ko veido:

* uzdevums = paredzēšana (klasifikācija)
* modeļa struktūra = koks
* vērtēšanas funkcija = krustiski validēta zaudējumu funkcija
* meklēšanas metode = skopā lokālā meklēšana
* datu vadības metode = nenorādīta

CART algoritma būtiskākais atšķirības aspekts ir izmantotā modeļa struktūra: klasifikācijas koks. CART koka modelis sastāv no univariātu bināru lēmumu hierarhijas.

## Atsauces
Skudriņka

**Skudriņka** (arī Skudrinkas ezers, Skudrinka, Skudrines, Skudrīša ezers) - mazs ezers Preiļu novada Aglonas pagastā, apmēram 2 km uz ziemeļiem no Aglonas.

Caur Skudrinkas ezeru tek Tartaka upe no Rušona uz Cirišu.

## Atsauces

## Ārējās saites
* www.ezeri.lv datu bāze
1998. gada F1 sezona

**1998. gada F1 sezona** bija 49. F1 sezona. Tā sākās  un beidzās .

Mika Hekinens izcīnīja savu pirmo titulu pārspējot Mihaelu Šūmaheru sīvā cīņā, kura turpinājās līdz pat sezonas pēdējai sacīkstei. Williams komanda, kuras piloti pirms gada izcīnīja uzvaras, šajā sezonā rādīja daudz vājāku sniegumu. Abi piloti ne tikai nebija spējīgi izcīnīt nevienu uzvaru, bet arī kopā tikai par četru punktu pārsvaru pārspēja 4. vietā esošo Jordan komandu.

## Komandas un piloti

## Kopvērtējumi un rezultāti

### Pilotu kopvērtējums

### Komandu kopvērtējums

### Sacīkstes
1992. gada Tour de France

**1992. gada Tour de France** bija 79. Tour de France daudzdienu velobrauciens, kurš notika no 1992. gada 4. līdz 26. jūlijam. Dalībniekiem bijā jāveic 3983 km un to viņi paveica ar vidējo ātrumu - 39,504 km/h. Velobraucienā 2. reizi pēc kārtas uzvarēja spānis Migels Indureins.

## Rezultāti
### Kopvērtējums

### Punkti

### Kalnu karaļa tituls

### Labākais jaunais braucējs
Simfilas

**Simfilas** () ir daudzkāju apakštipa klase. Tie ir kustīgi, sīki (1,5-3&nbsp;mm), bālgani, redzes orgānus zaudējuši daudzkāji. Tos sastop kā uz augsnes virsmas, zem akmeņiem un lapām, tā arī tās virsējos slāņos. Tie ir kustīgi plēsēji vai augēdāji. Daļa pārtiek no augu atliekām.
## Morfoloģiskais raksturojums
Pēc morfoloģiskajām īpatnībām simfilas ir daudzkāju visaugstāk attīstītā apakšklase: tās ir posms starp zemāk stāvošajiem daudzkājiem — simtkājiem un kukaiņiem. Ar kukaiņiem simfilas saista žokļa aparāta uzbūve, speciālais maņu orgāns uz galvas aiz taustekļiem, kas savienots ar smadzeņu protocerebrālo daļu (daudzkāju Leidiga orgāns, primāro bezspārņu postantenālais orgāns), kāju rudimenti — izspīlējamie maisiņi un irbuļi (styli) vidukļa segmentiem, vidukļa tergītu forma, kas stipri atgādina spārnoto kukaiņu tergītus, t.i., tergītus ar spārnu aizmetņiem. Ar zemākajiem lūpkājiem simfilas saista nepilnīgi attīstītais kājas bazālais nodalījums (gūža), muguriņa, kas sastāv no diviem viens aiz otra novietotiem nodalījumiem. Divpārkājiem it :īpaši simfilas tuvina apakšlūpas uzbūve un tas, ka dzimumatveres atrodas uz priekšējiem vidukļa segmentiem.
Tās pazīmes, kas parādās un attīstās lūpkājiem, tālāk attīstās simfilām. Pie tādām pazīmēm pieder vidukļa segmentu skaita samazināšanās, par ko liecina simfilu attīstīto kāju pāru skaita samazināšanās līdz 12 (bet, reducējoties priekšējo kāju pārim, kurš var pārveidoties par sariņiem, to ir tikai 11 pāri), kā arī tas, ka aiz katra attīstītā kāju pāra parādās izvirzāmu maisiņu veida rudimenti. Šāds maisiņu pāris ir pēdējā atlieka no segmenta, kuru nomāc priekšā esošais segments un kura aizmetnis ir jau zemākajiem lūpkājiem.
## Sistemātika
Klasē ir ap 150 sugām. Latvijā zināmas 3 sugas (,  un ).

**Klase** 
* dzimta 
** ģints 
** ģints 
** ģints 
** ģints 
** ģints 
** ģints 
** ģints 
* dzimta 
** ģints 
** ģints 
** ģints 
** ģints 
** ģints 
** ģints 
** ģints 
** ģints 
## Ārējās saites
* Latvijas simfilu sugas
Jans Magnusens

**Jans Magnusens** (; dzimis , Roskildē, Dānijā) ir dāņu sacīkšu braucējs. Viņš ir bijis Formula 1 pilots. Pašlaik viņš piedalās Dānijas salonauto čempionātā.

Jans Magnusens F1 debitēja . gadā, McLaren komandā. Viņš aizvietoja saslimušo Mika Hekinenu vienā sacīkstē. 1996. gadā Magnusens brauca CART sacīkstēs. Nākamos divus gadus viņš pavadīja Stewart komandā, atkal F1. Sākotnēji komandas boss Džekijs Stjuarts viņu pielīdzināja Airtonam Sennam un piedēvēja spožu nākotni, tomēr . gada vidū viņš tika atlaists no komandas. Ironiskā kārtā, savu vienīgo punktu viņš izcīnīja savā pēdējā sacīkstē. Kopš tā laika viņš piedalās dažādās salonautomobiļu sacīkstēs.

Magnusenam ir bijuši dažādi panākumi ārpus Formula 1 čempionāta. Viņš astoņas reizes (no 1999. līdz 2006. gadam) ik gadu piedalījās Lemānas 24 stundu sacīkstēs. Labākais rezultāts bija 4. vieta 2003. un 2006. gadā, turklāt, savā klasē viņš uzvaru izcīnīja pēdējās trīs piedalīšanās reizēs. Pirms Formula 1 karjeras sākuma dānis bija kļuvis par Lielbritānijas F3 čempionu un Formula Ford festivāla uzvarētāju.

## Ārējās saites
* Oficiālā mājaslapa
Glikolskābe

**Glikolskābe** (hidroksietiķskābe, 2-hidroksietānskābe, CH2OHCOOH) ir vienkāršākā hidroksikarbonskābe. Glikolskābe ir bezkrāsaina, kristāliska, higroskopiska viela bez smaržas, kas labi šķīst ūdenī.

## Vēsture
Pirmoreiz iegūta no etilēnglikola, no tā cēlies vielas nosaukums.

## Atrašanās dabā
Atrodama rāceņos, vīnogās, cukurbietēs, ananasos un citos augos. Glikolskābe ir etiķskābes oksidēšanās produkts.

## Iegūšana
Iegūst, ilgstoši vārot hloretiķskābes kālija sāls ūdens šķīdumu:

CH2ClCOOK + H2O → CH2OHCOOH + KCl

Rūpnieciski iegūst, elektrolītiski reducējot skābeņskābi uz svina elektrodiem.

## Īpašības
Pazīstami dažādi glikolskābes anhidrīdi, piemēram, cikliskais glikolīds un diglikolskābe.

## Izmantošana
Lieto ādu dekalcinēšanai un miecēšanai, arī kosmētikā.
Zupa

thumb|Dārzeņu zupa ar gaļu
thumb|Vistas zupa
**Zupa** (no ) jeb **vira** ir šķidrais ēdiens, kuru gatavo, lietojot karstu ūdeni un dažādas sastāvdaļas, piemēram, gaļu, saknes, pupas un augļus. Ir arī aukstās zupas. Zupu maltītē parasti pasniedz kā pirmo ēdienu.

;Zupu uzskaitījums
* aukstā zupa
* borščs
* fļaki
* soļanka
* uha
* žurs jeb žureks

## Ārējās saites
Moriss Utrilo

**Moriss Utrilo** () dzimis **Moriss Valadons** (, * 1883.g. 25.decembrī Parīzē, † 1955.g. 5.novembrī Daksā) - franču gleznotājs. Parasti gleznojis pilsētas ainavas. Viens no retajiem pazīstamajiem gleznotājiem, kurš pats dzimis Monmatrā.

Moriss Utrilo māte bija pazīstamā modele un gleznotāja Sūzanna Valadona. Mākslinieka īstais tēvs nav zināms. Kad 1902. gadā Utrilo parādījās psihiskas slimības pazīmes, māte iedrošināja viņu sākt gleznot. 1910. gadā viņu ievēroja kritika, bet 1920. gadā Utrilo kļuva starptautiski pazīstams.

Kaut arī Utrilo aizrāvās ar alkoholisko dzērienu lietošanu un vairākkārt ārstēja savu psihisko veselību, tomēr nodzīvoja vairāk kā septiņdesmit mūža gadus.

## Literatura

* *Utrillo*, J. Fabris, C. Wiart, A. Buquet, J-P. Thiollet, J. Birr, C. Banlin-Lacroix, J. Forêt, Paris, Frédéric Birr ed., 1982

## Ārējās saites
* Morisa Utrilo asociācija
Tulona

**Tulona** () ir pilsēta Francijas dienvidos, osta Vidusjūras krastā. Viena no trijām lielākajām Francijas kara flotes bāzēm kontinentālajā Francijā (pārējās divas ir Bresta un Šerbūra).

Pilsēta kļuva par kara flotes bāzi 15. gadsimta beigās, Francijas karaļa Šarla VIII laikā. No 1543. līdz 1544. gadam Tulona bija osmaņu admirāļa Heiretdina Barbarosas galvenā bāze.

1793. gadā, Franču revolūcijas laikā, Tulonas aplenkuma laikā pirmo atzinību guva jaunais artilērijas kapteinis Napoleons Bonaparts. Lai sodītu Tulonu par tās sacelšanos, pilsēta zaudēja departamenta galvaspilsētas statusu un uz īsu brīdi tika pārdēvēta par Port-la-Montagne.  1942. gada 27. novembrī Višī Francijas varas iestādes Tulonas ostas akvatorijā iznīcināja Francijas kara floti, lai tā nenonāktu Vācijas karaspēka rokās. Pilsēta ievērojami cietusi Otrā pasaules kara laikā.

## Sadraudzības pilsētas
Tulonas sadraudzības pilsētas ir: 
* Spēcija, Itālija, kopš 1958. gada 
* Manheima, Vācija, kopš 1958. gada
* Norfolka, ASV, kopš 1988. gada
* Kronštate, Krievija, kopš 1996. gada

## Cilvēki

Tulonā dzimuši:

* Žilbērs Beko (*Gilbert Bécaud*, 1927—2001) — dziedātājs;
* Žans Ekārs (*Jean Aicard*, 1848—1921) — dzejnieks;
* Kapučīne (*Capucine*, 1931—1990) — aktrise;
* Lusiu Košta (*Lúcio Costa*, 1902—1998) — brazīliešu arhitekts;
* Žaks Legofs (*Jacques Le Goff*, 1924) — vēsturnieks.

## Atsauces

## Literatūra
* Maurice Arreckx, *Vivre sa ville*, Paris, La Table ronde, 1982 ; *Toulon, ma passion*, 1985
* Jean-Pierre Thiollet, *Le Chevallier à découvert*, Paris, Laurens, 1998

## Ārējās saites
Šindži Nakano

**Šindži Nakano** (; dzimis , Osakā, Japānā) ir japāņu sacīkšu pilots, pazīstams pateicoties savai Formula 1 karjerai.

Viņš debitēja . gada , Prost komandā. Viņš izcīnīja divas sestās vietas, respektīvi, divus punktus. Tā kā viņu komandai ieteica Mugen-Honda un viņi pēc sezonas no komandas aizgāja, nebija nekāds pārsteigums, ka Jarno Trulli kļuva par jauno Olivjē Panī komandas biedru. Nakano gan atradās vieta Minardi komandā, tomēr pēc diezgan neveiksmīgas sezonas viņš devās uz aizokeāna sacīkšu sērijām, tostarp, Champ Car. Nakano ir divkārtējs Lemānas 24 stundu sacīkšu dalībnieks.
Rikārdu Rosē

**Rikārdu Rosē** (; dzimis , Sanpaulu, Brazīlijā) ir Brazīlijas autosportists, bijušais Formula 1 pilots.

Viņš debitēja 1996. gadā ar Footwork formulu kā Josa Verstapena komandas biedrs. Rosē tā arī nespēja panākt Verstapenu. 1997. gadā viņš pievienojās jaunizveidotajai Lola komandai, taču abi piloti pirmajā sacīkstē nespēja kvalificēties, tāpēc sponsori vairs nemaksāja komandai. Tā bankrotēja vēl pirms otrās sacīkstēs. Tādējādi Rosē veselu sezonu sacīkstes varēja skatīties no malas, nevis pats tajās piedalīties. 1998. gadā viņu nolīga Tyrrell komanda, taču viņš bija lēns un piecās sacīkstēs nekvalificējās. Kopš tā laika viņš koncentrējas tikai uz savu sporta apģērbu kolekciju Brazīlijā.
Monako trase

**Monako trase** () ir Formula 1 ielu trase. Atšķirībā no lielākās daļas trašu, Monako sacensības notiek ielās. Sacīkistes šeit notiek jau vairāk nekā 50 gadu. Trase ir ļoti šaura, tāpēc nav daudz apdzīšanu, toties avārijas gan ir biežs viesis šajā trasē. Trases sagatavošana ilgst sešas nedēļas, bet pārvēršana par ielām - trīs nedēļas. Lai arī trases izkārtojums ļoti bieži mainās, to joprojām uzskata par pilotu meistarības pārbaudi. Trīskārtējais F1 čempions Nelsons Pikē braukšanu šajā trasē savulaik salīdzināja ar lidošanu ar helikopteru guļamistabā. Ir bijuši vairāki mēģinājumi paplašināt ļoti saspiesto boksu celiņu. 2003. gadā daļa zemes tika atkarota no ostas un kopš 2004. gada izmantota jaunajam, plašākajam boksu celiņam. Ja šī trase nebūtu tik vēsturiski svarīga, tad tā jau sen būtu izslēgta no čempionāta, jo neatbilst vairākiem drošības standartiem.

## Skatīt arī
* F1 trašu saraksts

## Ārējās saites

* Oficiālā mājaslapa
Estebans Tuero

**Estebans Tuero** (; dzimis , Buenosairesā, Argentīnā) ir argentīniešu sacīkšu pilots, kurš . gadā piedalījās Formula 1 sacīkstēs kā Minardi komandas pārstāvis.

Tuero piedzima netālu no Oskara Galvesa autodroma. Viņš sāka braukt ar kartingiem septiņu gadu vecumā un sāka braukt ar formulām 1992. gadā. 1994. gadā Tuero aizvadīja dažas sacīkstes Dienvidamerikas F3. 1995. gadā argentīnietis pārcēlās uz Eiropu. Viņš bija piedalījies Itālijas F3, Formula 3000 un Formula Nippon. Tuero nokļuva F1 19 gadu vecumā. Viņš joprojām ir viens no visu laiku jaunākajiem pilotiem, kuri ir piedalījušies sacīkstē. Viņš reti finišēja, toties, kad to izdarīja, bija diezgan augstās vietās. Pēdējā sacīkstē viņš piedzīvoja sadursmi ar Takagi. Pēc sezonas viņš paziņoja par savu aiziešanu no sporta kakla traumas dēļ. Viņam iepriekš tika piedāvāta vieta Minardi arī uz . gadu.

## Ārējās saites
Artērija

right|thumb|Artērijas šķērsgriezums
**Artērija** (no , *artēria* — 'traheja, artērija') ir asinsvads, kas asinis no sirds aiznes uz vienu vai vairākām ķermeņa daļām (audiem, plaušām, smadzenēm, utt.). Lielākā daļa artēriju pārnēsā skābekli saturošas asinis; divi izņēmumi ir plaušu un nabas artērijas, kuras pārnes bezskābekļa asinis uz orgāniem, kur tās pavairo ar skābekli (attiecīgi plaušās un placentā). Efektīvais arteriālo asiņu tilpums ir tas ārpusšūnu šķidrums, kas aizpilda arteriālo sistēmu.

Artērijām ir blīvas, elastīgas sieniņas, un tās var izturēt ļoti lielu spiedienu. Artēriju sienās ir daudz gludo muskuļaudu, tāpēc artērijas var sašaurināties un paplašināties, tādējādi mainot asiņu pieplūdi orgāniem. No artērijām ir atkarīgs arteriālais asins spiediens, kuru ārsts parasti nosaka uz augšdelma, izmērot ar speciālu manšeti un aparātu.

Vairums artēriju ķermenī atrodas dziļi pie skeleta un sadalās mazāka diametra asinsvados, kuriem sienas ir plānākas. Vissīkākās artērijas sauc par arteriolām. Arteriolas sazarojas sīkāk un pāriet kapilāros.

## Artēriju veidi
Ķermenī ir dažādu veidu artērijas.

### Plaušu artērijas
Plaušu artērijās tiek pārnestas asinis, kas atgriežas no ķermeņa uz plaušām, kurās notiek gāzu maiņa: oglekļa dioksīds tiek apmainīts pret skābekli.

### Sistēmiskās artērijas
Sistēmiskās artērijas piegādā asinis uz arteriolām, kas pēc tam sazarojas kapilāros, kur notiek gāzu maiņa.

### Aorta
Aorta ir vislielākais cilvēka asinsvads. Tā sākas no kreisā sirds kambara un sazarojas sīkāk, izveidojot galvenās galvas, roku, kāju un iekšējo orgānu artērijas.

### Arteriolas
Arteriolas ir mazākās artērijas, kas palīdz regulēt asins pieplūdi orgāniem.

## Ārējās saites
* Artērijas| Medicīnas termins
Džims Klārks

**Džeimss "Džims" Klārks, jaunākais** (;  — ) bija angļu sacīkšu pilots, pazīstams pateicoties karjerai Formula 1, kur viņš kļuva par divkārtēju čempionu. Pateicoties Klārka dominancei, daudzi viņu uzskata par vienu no pasaules visu laiku labākajiem autosportistiem.

Klārka durvis uz Formula 1 atvērās, kad viņš kādās sacīkstēs zaudēja tikai Lotus komandas bosam Kolinam Čepmenam. Viņš ieveda Džimu Formula Junior. . gadā brits debitēja F1 ar Lotus. Viņa pirmā sacīkste gan nesakrita ar sezonas pirmo, pārējie jau bija paspējuši nobraukt 3 (ieskaitot Indy 500). Jau Portugālē, savā piektajā sacīkstē, pilotam izdevās kāpt uz goda pjedestāla. Sezonu viņš beidza vienpadsmitais ar astoņiem punktiem. . gadā viņš nedaudz uzlaboja sniegumu, bet . gadā ar trim uzvarām ierindojās otrajā vietā kopvērtējumā. . gadā Džims izcīnīja 7 uzvaras no 10 un uz pjedestāla nekāpa tikai pirmajā sacīkstē. Tādējādi viņš pārliecinoši kļuva par pasaules čempionu. . gadā viņš izcīnīja salīdzinoši maz - 3 uzvaru, tādēļ ierindojās 3. vietā. . gadā viņš atkal dominēja un izcīnīja savu otro titulu. Nākamajā sezonā viņš izcīnīja vienu uzvaru un sesto vietu kopvērtējumā. . gadā viņam bija četras uzvaras un viņš jau pakāpās uz trešo vietu. Viņš uzvarēja . gada pirmo sacīksti, tomēr Formula 2 sacīkstē Hokenheimas trasē viņš piedzīvoja avāriju un gāja bojā.

## Ārējās saites
Spyker F1

**Spyker F1** bija Formula 1 autosacīkšu komanda, kura piedalījās 2007. gada sezonā.

## Vēsture
Lai arī MF1 Racing tika nopirkta 2006. gadā un komanda debitēja gadu vēlāk, saknes ir meklējamas 1991. gadā, kad debitēja Jordan Grand Prix.

### Pirkums un 2006. gada beigas
Kopš 2006. gada sezonas vidus padokā bija dzirdamas baumas, ka Alekss Šnaiders pārdos MF1 Racing mazāk nekā divus gadus pēc tā, kad to nopirka no Edija Džordana. Visas vietas jau bija aizpildītas, tādēļ vienīgais veids, kā tikt F1 nu vairs bija nopirkt komandu. To izdarīja nīderlandiešu uzņēmums Spyker. Tas tika paziņots 9. septembrī. Komanda paturēja MF1 pilotus Tiagu Monteiru un Kristianu Albērsu.

### 2007. gads
[200px|thumb|left|[Kristians Albērss|Albērss pirms sacīkšu starta.]]
2007. gadā krievu MF1 vietā jau brauca holandiešu Spyker. Komanda nomainīja Toyota dzinējus pret Ferrari. Tika atlaists Tiagu Monteiru, toties viņa vietā komanda nolīga Adrianu Sutilu.  Albērss piedzīvoja apkaunojošu incidentu, aizbraucot ar degvielas uzpildīšanas iekārtu. Viņš vēl piedalījās Lielbritānijas GP, taču pēc sacīkstes tika paziņots par to, ka Albērss tiek atlaists sakarā ar sponsoru maksātnespēju. Viņa vietā vienu sacīksti nobrauca testpilots Markuss Vinkelhoks, kurš negaidīti izvirzījās sacīkstes vadībā tad, kad sākās stiprs lietus. Pirms sarkanā karoga izkāršanas Vinkelhokam bija veselu 30 sekunžu pārsvars. Neilgi pēc sacīkstes atsākšanās Vinkelhoks tika apdzīts un vēlāk izstājās. Jūlija beigās tika paziņots par to, ka japānis Sakons Jamamoto, kurš pirms gada brauca Aguri aizvadīs visu atlikušo sezonu Albērsa/Vinkelhoka vietā.

### Komandas pārdošana
[200px|thumb|right|[Sakons Jamamoto|Jamamoto  ]]
2007. gada vidū tika atklāts, ka Spyker F1 komanda nes lielu finansiālu slogu Spyker autorūpnīcai, tāpēc komanda ir izlikta pārdošanā. Neilgi pēc tam komandas vadītājs Mihiels Mols pameta savu posteni, jo paziņoja par saviem plāniem pārpirkt šo komandu. Viņš nevarēja veikt pārrunas pats ar sevi. Vēlāk Vidžajs Malja, Kingfisher īpašnieks, pastāstīja, ka vēlas nopirkt šo komandu. 2007. gada septembrī tas arī notika. 2008. gadā komanda piedalīsies ar nosaukumu Force India.
Agnosticisms

**Agnosticisms** ( *ágnōstos* — ‘neizzināmais’) ir filozofisks uzskats, ka dažu pieņēmumu vai propozīciju patiesums vai aplamums nav zināms vai nevar būt zināms principā. Šis jēdziens tiek īpaši attiecināts uz teoloģiskām doktrīnām. Ikdienā tas tiek saprasts kā uzskats, ka nevaram zināt, vai kristiešu Dievs pastāv vai nepastāv. Atšķirībā no ateisma, agnosticismā netiek noliegta dieva esamība. Agnosticisms radās kā antitēze metafizikas filozofiskajiem uzskatiem. Agnosticisms ir pielīdzināms skepticismā izplatītajiem apcerējumiem par reliģijas jautājumiem, īpaši ar kristīgo uzskatu noraidīšanu mūsdienu zinātniskajos pieņēmumos. Klasiskā agnosticisma pamatlicēji ir skotu filozofs Deivids Hjūms un vācu filozofs Imanuels Kants.

## Etimoloģija
Vārdu ‘agnosticisms’ ir darinājis angļu biologs un Darvina evolūcijas teorijas aizstāvis Tomass Hakslijs 1869. gadā Metafizikas biedrības sanāksmē, lai apzīmētu savu attieksmi pret reliģiju. Radies no sengrieķu vārda  (*ágnōstos*), kas nozīmē ‘neizzināmais’. Tomēr cilvēki, kuri aizdomājušies par dievu eksistenci, ir bijuši arī agrāk.

## Agnosticisma daba un veidi
Tomasa Hakslija teiktais atklāj gan to, ka agnosticisms saistīts ar neziņu, gan to, ka šī neziņa īpaši attiecas uz reliģiskajiem jautājumiem. Tomēr termins tiek izmantots arī citās sfērās. Piemēram, Padomju Savienības līderis Vladimirs Ļeņins savā darbā “Materiālisms un empiriokriticisms” (1908) norāda, ka agnostiķis nošķir būtību un parādību, neejot tālāk par sajūtām, bet īru bīskaps Džordžs Bērklijs darbā “Traktāts par cilvēka zināšanu principiem” norāda, ka “būt nozīmē tapt uztvertam”. Bērklija dzīves laikā nebija ieviests termins ‘agnosticisms’, bet viņš jau par tā būtību runāja. Agnosticisms savu klasisko veidu ieguva skotu skeptiķa Deivida Hjūma un izcilā vācu filozofa Imanuela Kanta filozofijā. Kanta viedoklis par agnosticismu izpaudās, ka nav zināma “pašu lietu” būtība vai pat tas, ka tā pastāv.

## Kritika

Pēc A. Vilka domām, cilvēka darbība pierāda, ka agnosticisma koncepcija neiztur kritiku. Ja jau cilvēks nespētu adekvāti orientēties pasaulē, viņa eksistence kļūtu neiespējama. Neviens taču nespējot dzīvot vidē, kuru nekādi nevar iepazīt, kura agri vai vēlu kļūst nelabvēlīga un naidīga.

## Atsauces

## Ārējās saites
F1 nāvējošo avāriju saraksts

[thumb|Trīskārtējais pasaules čempions [Airtons Senna gāja bojā 1994. gada sacensībās Imolas trasē]]
[thumb|[Žils Bjanki nomira pēc vairāk kā deviņiem mēnešiem komā no gūtajiem ievainojumiem 2014. gada Japānas Grand Prix trasē]]
Zemāk ir **F1 nāvējošo avāriju saraksts**. Ir iekļautas visas avārijas, kurās mirušais brauca ar F1 sacīkšu auto un ir miris no avārijā gūtajiem ievainojumiem.
2003. gada Eirovīzijas dziesmu konkurss

**2003. gada Eirovīzijas Dziesmu konkurss** bija 48. Eirovīzijas dziesmu konkurss, kurš notika  Skonto hallē, Rīgā, Latvijā. Vakaru vadīja Marija Naumova un Renārs Kaupers. Konkursā uzvarēja Turcijas pārstāve Sertaba Erenere ar dziesmu Everyway That I Can, iegūstot 164 punktus. Šīs dziesmas komponisti un dziesmas vārdu autori bija pati dziesmas izpilditāja un Demirs Demirkans. Beļģija ieguva 2. vietu, atpaliekot tikai par 1 punktu, un Krievija - 3.vietu, no Turcijas rezultāta atpaliekot par 3 punktiem.
Šis bija pēdējais gads, kad Eirovīzija notika viena vakara laikā, jo, sākot ar 2004. gadu, tika ieviesta pusfinālu sistēma. Konkursā piedalījās divdesmit sešas valstis. Šis konkurss ievērojams ar to, ka šajā gadā bija rekordliels dalībnieku skaits. Sešas valstis, kuras nekvalificējās 2002. gada Eirovīzijas dziesmu konkursam, bija atgriezušās, un tām pievienojās debitējošā valsts Ukraina.

## Dalībvalstis un rezultāti
* Dzeltenais laukums vietu un punktu slejās norāda uz dziesmām, kuras automātiski iekļuva 2004. gada Eirovīzijas dziesmu konkursa finālā.

## Balsojumu tabula

## 12 punkti
Valstis, kuras saņēma 12 punktus, augstāko novērtējumu.

## Skatīt arī
* Eirovīzijas dziesmu konkurss
* Eirodziesma 2003

## Ārējās saites
* Eirovīzijas oficiālā mājas lapa 
* Latvijas Eirovīzijas oficiālā mājas lapa
Segžokleņi

**Segžokleņi** () ir seškāju apakštipa klase. Segžokleņu žokļu daļas (maksillas, mandibulas), atšķirībā no kukaiņiem, ir paslēptas galvas kapsulā. No tā cēlies arī klases nosaukums — Entognatha. Žokļu aparāts ir grauzēja vai sūcēja tipa. Segžokleņiem ir vienkāršās acis (kukaiņiem — saliktās fasetu acis). Tiem nav spārnu. Segžokleņiem raksturīgi arī mazi izmēri, mīksts un plāns apvalks, caur kuru reizēm notiek elpošanas process. Trahejas ir vāji attīstītas vai arī to vispār nav. Tie dzīvo augsnē, zemsegā un mitrās vietās. Pārtiek no trūdvielām, aļģēm, sēņu sporām un hifām. Ir arī plēsīgas formas.
## Sistemātika
Segžokleņi tiek iedalīti trīs kārtās.

**Klase** 
* kārta  (Lēcastes)
* kārta  (Divastes)
* kārta  (Beztaustekleņi)
Diplūras

**Diplūras**, **divastes** () ir segžokleņu kārta. Diplūras ir sīki (2-6&nbsp;mm), bālgani seškāji ar slaidu, garu ķermeni. Galva liela, izvirzīta uz priekšu. Acu un actiņu nav. Taustekļi gari, pērļveida. Priekškrūtis ir mazākas par pārējām krūšu daļām. Vēders garš, posmots 11 posmos. Vēdera 2. un 3. posms ar kāju rudimentiem. Pie pēdējā vēdera posma - pērļveida vai knaibļveida cerkas. Kājas ar diviem nagiem. Dzīvo augsnē, sūnās, zem akmeņiem, skudru ligzdās. Pārtiek no aļģēm, sēņu sporām un micēlija, trūdvielām, arī no sīkiem posmkājiem un to kāpuriem.
## Sistemātika
Pasaulē ir zināmas ap 800 diplūru sugu. Latvijā konstatētas divas sugas  un .

**Kārta**  (Divastes)
* dzimta 
* dzimta 
* dzimta 

## Ārējās saites

* Latvijas diplūru sugas 
* Diplūras
Kolembolas

**Kolembolas** jeb **lēcastes** (*Collembola*) ir segžokleņu kārta. Tie ir sīki (0,2—5 mm, retāk 5—9 mm) seškāji, kas klāti ar matiņiem, zvīņām vai arī ir kaili. Bieži vien ķermenis ir slaids, iegarens, bet ir arī drukns, ieapaļš. Galva ir vērsta uz priekšu vai noliekta. Mutes orgāni segti, grauzēja vai dūrēja-sūcēja tipa. Galvas taustekļi ar 4—6 posmiem, pie kam pēdējie posmi var būt vēl sekundāri dalīti (gredzenoti). Dažām sugām pie trešā taustekļa posma izveidots īpašs maņu orgāns — antenālorgāns, kas sastāv no maņu vālītēm, nūjiņām, konusiem un aizsargmatiņiem. Bez tam taustekļa pamatnē var atrasties postantenālorgāns (aiztaustekļa orgāns); tas sastāv no padziļinājuma ar dažāda veida un skaita vairāk vai mazāk komplicētām maņu kārpiņām. Acis saliktas no l—8 actiņām — omatidijām, vai arī to nemaz nav. Vēders ar 6 posmiem. Uz pirmā vēdera posma atrodas ventrālais tubuss (elpošanas ierīce). Ceturtajam posmam ir dakšveidīgi zarota nepāra piedeva — lēcējdakša, ko lieto lēkšanai. Tā sastāv no nedalītas pamatdaļas (manubrium), diviem zariem (dens), kuri nobeidzas ar smailēm (mucro). Lēcējdakšas nostiprināmā ierīce (*[[retinaculum]]*) atrodas uz trešā vēdera posma. Dzimumorgānu atveres atrodas piektajā, bet anālās — sestajā vēdera posmā. Stulms (tibiotarsus) ar vienu nagu un pretstāvošu empodiālo piedevu. Dažām formām stulmam ir t.s. tibiotarsālais orgāns, kas sastāv no divām maņu vālītēm un aizsargmatiņa. Attīstība heterometabola.
Dzīvo augsnē, zemsegā, uz augiem, skudru ligzdās, virs ūdens, uz sniega u.c. Pārtiek no trūdvielām, aļģēm, sēņu sporām un micēlija, grauž arī augu lapas un dzinumus. Kolembolas ir zināmas arī fosilā veidā kā ieslēgumi dzintarā.

## Sistemātika
Kārtā ir ap 4000 sugu, Latvijā ap 150 sugu. Latvijā tās pētījuši E. Eglītis, A. Grīnbergs un V. Melecis.

**Kārta**  (lēcastes)
* apakškārta 
** virsdzimta 
*** dzimta 
*** dzimta 
*** dzimta 
*** dzimta 
*** dzimta 
** virsdzimta 
*** dzimta 
*** dzimta 
*** dzimta 
*** dzimta 
*** dzimta 
*** dzimta 
* apakškārta 
*** dzimta 
*** dzimta 
*** dzimta 
*** dzimta 
*** dzimta 
*** dzimta 

## Ārējās saites

* Latvijas kolembolu sugas
* Kolembolas
Artūrs Onegērs

**Artūrs Onegērs** (; dzimis ; miris ) bija šveiciešu komponists, kurš dzimis un lielu mūža daļu pavadījis Francijā. Grupas *[[Les Six]]* dalībnieks.

Studējis Parīzē pie Šarla Marī Vidora un Vensāna d'Endī. Visražīgāk strādāja starp abiem pasaules kariem. 2. pasaules kara laikā darbojās Pretošanās kustībā.

Sarakstījis 5 simfonijas, 7 oratorijas, 7 operas, 19 baletus, 3 operetes, simfonisko, kamermūziku un klavierkompozīcijas, mūziku filmām un teātra izrādēm.

## Ārējās saites

* Onegērs Music Library
* Onegērs allmusic.com
* Artūram Onegēram veltīta mājaslapa
Seškāji

**Seškāji** (*Hexapoda*) ir seškājaini posmkāju dzīvnieki, ar pasaulē vislielāko sugu daudzveidību. Ir zināmi ap 1 mlj. seškāju sugu. Starp tām pazīstamākie ir tauriņi, vaboles, mušas, skudras un bites. Seškājus raksturo sekojošas īpašības. Tie ir sauszemes posmkāji, kuru ķermenis dalās trijos nodalījumos: galvā, krūtīs un vēderā. Trīs posmotu kāju pāri atrodas krūšu nodalījumā. Pie otrā un trešā krūšu segmenta var būt pa pārim spārnu. Tiem seškājiem, kas elpo ar visu ķermeņa virsmu, un kam ir gāzu caurlaidīga āda, izplatība ir ierobežota ar mitra klimata apstākļiem. Tie ir sastopami pārsvarā augsnē vai pūstošu organismu atliekās. Caur trahejām elpojošie seškāji, kam āda ir gāzu necaurlaidīga, var dzīvot arī sausos apstākļos. Pēc žokļu uzbūves visus seškājus dala segžokleņos un kailžokleņos jeb kukaiņos.
## Sistemātika
**Āpakštips** 
* klase 
* klase
Nātrija oksīds

**Nātrija oksīds** ir cieta, kristāliska viela (kubiski kristāli), kas veidojas, oksidējoties nātrijam. Tas ir bāziskais oksīds un, reaģējot ar ūdeni, veido nātrija hidroksīdu. Nātrija oksīdu vislabāk uzglabāt bezūdens benzolā.

## Iegūšana
Dedzinot nātriju gaisā, veidojas ~80% nātrija oksīda (Na2O) un ~20% nātrija peroksīda Na2O2.

:6Na + 2O2 → 2Na2O + Na2O2

Tīru nātrija oksīdu var iegūt izkausēta nātrija reakcijā ar nātrija nitrātu:

:10Na + 2NaNO3 → 6Na2O + N2

## Izmantošana
Galvenokārt nātrija oksīdu lieto par reaģentu dažādās sintēzēs, piemēram, tīra nātrija hidroksīda iegūšanai.

Nātrija oksīds ir viens no galvenajiem silikātstikla komponentiem. Kausējot stiklu, to parasti ievada nātrija karbonāta veidā.
Nātrija peroksīds

**Nātrija peroksīds** (Na2O2) ir iedzeltena kristāliska viela — nātrija sadegšanas produkts. Tas ir stiprs oksidētājs.

## Iegūšana
Nātrija peroksīds veidojas, degot nātrijam 130—200 °C temperatūrā. Oksidējoties zemākā temperatūrā, pārsvarā veidojas nātrija oksīds.

: 6Na + 2O2 → 2Na2O + Na2O2

Nātrija peroksīdu var iegūt arī zemākā temperatūrā, oksidējot atšķaidītu (0,1—5 mol%) nātrija amalgamu.

## Īpašības
Nātrija peroksīds, reaģējot ar ūdeni, veido nātrija hidroksīdu un ūdeņraža peroksīdu:

: Na2O2 + 2H2O → H2O2 + 2NaOH

## Izmantošana
Nātrija peroksīdu lieto par balinātāju.
Osmaņu impērijas panīkums

**Osmaņu impērijas panīkums** ir laika posms (1828—1908) Osmaņu impērijas vēsturē un tā nosaukumam pamatā ir impērijas ieguvumu un zaudējumu salīdzinājums. Šajā laikā impēriju tieši ietekmēja Krievijas Impērijas paplašināšanās, kā arī iekšējās ekonomiskās problēmas un vairāki nemieri. Osmaņu impērija centās panākt rietumu valstu progresu, veicot politiskas un administratīvas reformas.

Vairāki marksisti, tai skaitā Tariks Ali, uzskata, ka impērijas panīkuma iemesls bija tas, ka valstī joprojām pastāvēja pirmskapitālisma iekārta, kas traucēja veikt industrializāciju tādā apmērā, kā to darīja citas valstis, lai nezaudētu varu savās provincēs.

## Mahmuds II (1808—1839)

Viens no Mahmuda II ievērojamākajiem panākumiem bija janičāru korpusa likvidēšana (1826) un mūsdienīgas armijas izveidošana. Viņš 1839. gadā sagatavoja Tanzimata reformas un ar to iezīmējas Turcijas modernizācijas sākums, kurā tūlītējie un redzamākie rezultāti bija eiropeisks ģērbšanās stils, arhitektūra, likumi, valsts pārvaldes iekārta un zemes reforma.

Savas valdīšanas beigu posmā Mahmudam II izvērsās konflikts ar Ēģiptes gubernatoru (vali) Mehmetu Ali. Mahmuds II ieskaitīja Mehmeta Ali līdzdalību Grieķijas nemieru apspiešanā, bet nesamaksāja solīto atlīdzību. Gubernators 1831. gadā pieteica sultānam karu un līdz 1833. gadam, kad karš bija beidzies, viņš bija iekarojis Sīriju un Arābiju. 1839. gadā Mahmuds II atsāka karadarbību, lai atgūtu zaudētās teritorijas, bet viņa nāves mirklī Konstantinopoli sasniedza ziņa, ka impērijas karaspēku sakāvusi Ēģiptes armija Mehmeta Ali dēla Ibrahima pašā vadībā.

## Abdulmedžids I (1839—1861)

## Abdulazizs (1861—1876)

## Abdulhamīds II (1876—1909)
Roots reggae

**Roots reggae**, *roots regejs* ir regeja mūzikas stils, kas sevišķi populārs bija 1970. gadu otrajā pusē. Roots regeja dziesmu teksti parasti balstās uz rastafari ticējumiem, kā arī kritizē Jamaikā valdošo nabadzību un valdības politiku. 

Pazīstamākie roots regeja mūziķi ir Bobs Mārlijs, Pīts Tošs, Džonijs Klārks u.c. Ievērojamākie šī stila producenti ir Lī "Skrečs" Perijs, Kings Tubijis un Koksons Dodss. 

Veidojot roots regeja dziesmu remiksus, šie mūziķi radīja dub regeju.